stanford-oval/wikipedia huggingface dataset:
Amazing Race Suomi (2. tuotantokausi)
Kilpailijat

| Kilpailijat | Iät | Suhde | Sijoitus |
| --- | --- | --- | --- |
| Aku Sipola & Wille Komulainen | 34 & 42 | Ystävykset | 1. pudonneet (Krakovassa, Puolassa) |
| Tuure Boelius & Saana Boelius | 23 & 22 | Sisarukset | 2. pudonneet (Krakovassa, Puolassa) |
| Jani Sievinen & Maria Nyqvist | 50 & 40 | Aviopari | 3. pudonneet (Bukarestissa, Romaniassa) |
| Mikko Kekäläinen & Mervi "Meikka" Levänen | 47 & 65 | Kummipoika ja kummitäti | 4. pudonneet (Bukarestissa, Romaniassa) |

| Tinni Wikström & Antti Savinainen | 34 & 29 | Ystävykset | 5. pudonneet (Bogotássa, Kolumbiassa) |
| Deogracias ”Gracias” Masomi & Jeremie Malolo | 37 & 32 | Ystävykset | 6. pudonneet (Cartagenassa, Kolumbiassa) |
| Leea Klemola & Kaarina Hazard | 59 & 60 | Ystävykset | 7. pudonneet (Panama Cityssä, Panamassa) |
| Paulus Arajuuri & Adeliina Arajuuri | 36 & 32 | Sisarukset | 8. pudonneet (San Isidrossa,Costa Ricassa) |
| Elias Aalto & Matias Pietilä | 38 & 41 | Veljekset |  Kolmas sija |
| Mimosa Willamo & Patrick "Pati" Willamo | 29 & 55 | Tytär ja isä |  Toiseksi sijoittuneet |
| Metti Forssell & Hanna Launonen | 33 & 29 | Ystävykset |  Voittajat |
Kilpailijat > Tulokset

Tiimit on listattu jokaisen etapin sijoituksen mukaan. Sijoitukset on listattu maaliintulojärjestyksessä.
Yliviivattu sijoitus tarkoittaa, että tiimi putosi kilpailusta.
Kursivoitu sijoitus tarkoittaa, että tiimi ei pudonnut kilpailusta, vaikka olivat viimeisiä.
tummennettu ruksi (×) tarkoittaa, että tiimi käytti Express-Passin ohittaakseen yhden tehtävän etapilla.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| Tiimi | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| Metti & Hanna | 2. | 1. | 1. | 3. | 1. | 1. | 3. | 3. | 3. | 2. | 2. | 1. |
| Mimosa & Pati | 1. | 2. | 2. × | 2. | 3. | 2. | 2. | 1. | 1. | 1. | 3. | 2. |
| Elias & Matias | 3. | 4. | 3. | 1. | 2. | 3. | 1. | 2. | 2. | 3. | 1. | 3. |
| Paulus & Adeliina | 7. | 5. | 6. | 8. | 6. | 4. | 4. | 4. | 4. | 4. | 4. |  |
| Leea & Kaarina | 6. | 7. | 8. | 5. | 4. | 6. | 5. | 5. | 5. |  |  |  |
| Gracias & Jeremie | 8. | 3. | 4. | 4. | 5. | 5. | 6. |  |  |  |  |  |
| Tinni & Antti | 4. | 6. | 5. | 6. | 7. |  |  |  |  |  |  |  |
| Mikko & Meikka | 9. | 9. | 7. | 7. |  |  |  |  |  |  |  |  |
| Jani & Maria | 5. | 8. | 9. |  |  |  |  |  |  |  |  |  |
| Tuure & Saana | 10. | 10. |  |  |  |  |  |  |  |  |  |  |
| Aku & Wille | 11. |  |  |  |  |  |  |  |  |  |  |  |
Kilpailijat > Tulokset > Huomiolista

↑  Kilpailun kolmas ja neljäs etappi oli yhdistetty Super-etapiksi, jolloin kolmannen etapin päätepisteeltä kisaajat jatkoivat suoraan kilpailua ilman taukoa.
↑  Ensimmäisen etapin voitosta Mimosa & Pati saivat Express-Passin, jolla he voivat jättää yhden tehtävän väliin tulevilla etapeilla.
Mikko ja Meikka saapuivat maaliin 7. sijalla,mutta joutuivat keskeyttämään kisan terveysongelmien vuoksi. Näin ollen viimeisenä maaliin tulleet Paulus ja Adeliina jatkavat kisassa.
Kilpailun yhteenveto > Etappi 1 (Suomi → Puola)

Jakso 1: "Kilpailu alkaa nyt" (5. lokakuuta 2024)
Amazing Race Suomen toinen tuotantokausi käynnistyi 11 joukkueen voimin Vantaalla sijaitsevan tiedekeskus Heurekan pihalta, josta juontaja Heikki Paasosen lähtömerkin jälkeen kilpailijoiden piti selvittää ensimmäinen tehtävä sekä kansainvälinen matkakohde.
Helsinki-Vantaan lentoasemalta kilpailijaparit suuntasivat Krakovaan, yhteen Puolan suurimmista ja vanhimmista kaupungeista. Ensimmäisellä etapilla heidän piti muun muassa matkustaa UNESCOn maailmanperintöluettelossa olevaan Wieliczkan suolakaivokseen pikkukylässä Wieliczkassa, ja laskeutua satoja metrejä syvään suolakivikaivokseen sekä etsiä kuningas Kasimir III Suuren timantti.
Etapin päätepisteelle Veiksel-joen uomalle ensimmäisenä saapuivat Mimosa & Pati, jotka saivat etapin voitosta palkinnoksi Express-Passin, jolla he voivat ohittaa yhden tulevista tehtävistä matkan aikana. Viimeisenä päätepisteelle saapuivat Aku & Wille, jotka putosivat kilpailusta.
Kilpailun yhteenveto > Etappi 2 (Puola)

Jakso 2: "Asetelmat uusiksi" (12. lokakuuta 2024)
Kilpailu jatkui 10 tiimin voimin Puolan Krakovan vanhan kaupungin alueella.
Krakovan Barbikan-linnoituksen sisältä kilpailijoiden täytyi löytää palapelin palasia sisältävä pussi sekä koota siitä palapeli. Vanhankaupungin keskustassa Kiertotiessä joko käännettiin Koslateja, eli Fiat 126-autoja paikallisten avustuksella tai laskettiin kauppahallin julkisivussa olevien veistosten kasvojen lukumäärää.
Corpus Christin Basilikan päätepisteelle ensimmäisinä saapuivat Metti & Hanna. Viimeisinä olivat Tuure & Saana, jotka putosivat kilpailusta.
Kilpailun yhteenveto > Etappi 3 (Puola → Romania)

Jakso 3: "Kovia päätöksiä kokkikoulussa" (19. lokakuuta 2024)
Kilpailun kolmas etappi vei kilpailijat Romanian pääkaupunki Bukarestiin.
Horeca Culinary School -ravintolassa kilpailijoiden piti valmistaa perinteinen Romanialainen ruoka-annos pässin kiveksistä sekä sian aivoista, ja sen jälkeen syödä valmistamansa annos Tiesulku-tehtävänä. Mimosa & Pati käyttivät Express-Passin ohittaakseen tehtävän.
Super-etapin ensimmäiselle päätepisteelle Carol-puistoon ensimmäisenä saapuivat Metti & Hanna, sekä viimeisinä Jani & Maria, jotka putosivat sillä he saivat aikasakon luovuttaessaan etapin Tiesulku-tehtävän.
Kilpailun yhteenveto > Etappi 4 (Romania)

Jakso 4: "Dramaattinen ilta" (26. lokakuuta 2024)
Super-etapin toinen osa kisattiin Bukarestissa.
Etapilla kilpailijat pääsivät järjestämään paikallisessa kirjastossa kirjahyllyjä, sekä vierailemaan Draculan linnoituksessa. Kiertotiessä kierrettiin lankaa tikun ympärille tai tehtiin ristipisto-tekniikalla kuvioita kankaaseen.
Kansan talon edustalla sijaitsevalle etapin päätepisteelle ensimmäisinä saapuivat Elias & Matias. Kilpailusta putosivat Mikko & Meikka, sillä Meikalla ilmeni rasitusvamma jalassaan.
Kilpailun yhteenveto > Etappi 5 (Romania → Kolumbia)

Jakso 5: "Viheliäät vuorosanat" (2. marraskuuta 2024)
Kilpailun viidennellä etapilla kilpailijat vaihtoivat maanosaa. Etappi käytiin Kolumbian monimuotoisessa pääkaupungissa, Bogotássa.
Kilpailijat pääsivät mm. pelaamaan suosittua paikallista Tejo-peliä, etsimään kahvipapujen seasta kirjaimia ja esittämään Telenovelan erittäin vaativalle ohjaajalle maan valtakielellä, Espanjaksi.
Etapin päätepiste sijaitsi Virgilio-puistossa. Etapin voittivat Metti & Hanna. Viimeisenä päätepisteelle saapuivat Tinni & Antti, joiden kilpailu päättyi.
Kilpailun yhteenveto > Etappi 6 (Kolumbia)

Jakso 6: "Kadonneita lanteita metsästämässä" (9. marraskuuta 2024)
Tiimit jatkavat Kolumbian pääkaupungista Bogotasta rannikolla sijaitsevaan Barranquillan kaupunkiin. Ensiksi tiimit etsivät Shakiran patsasta, joka löytyy Gran Malecón ranta-alueelta. Matka jatkui Barrio Las Floresiin, jossa tiimien tuli etsiä merkitty talo ja maalata talo tietyn sävyn mukaan. Plaza de la Pazissa tiimit saivat esittää kolumbialaistyylisen salsatanssin. Kiertotie valinta oli kukkien ja koristeiden välillä. Kukissa tiimien piti koota Barranquillan karnevaalipäähine ja koristeissa koristella tuk-tuk kulkuneuvo.
Etapin päätepiste sijaitsi Plaza de la Pazissa. Etapin voittivat Metti ja Hanna. Viimeisenä päätepisteelle saapuivat Leea ja Kaarina. Tällä etapilla kukaan ei kuitenkaan pudonnut.
Kilpailun yhteenveto > Etappi 7 (Kolumbia)

Jakso 7: "Kakkua kanssa" (16. marraskuuta 2024)
Tiimit ohjeistettiin matkustamaan bussilla Cartagenaan. Leea ja Kaarina joutuivat tekemään Hidaste tehtävän, jossa piti pedata sänky ja taitettava kaksi pyyhejoutsenta. Tiimit matkustivat taksilla Ecotours Boquillaan, jossa oli seuraava vihje. Tiimit joutuivat melomaan veneellä suistossa ja toimittaa mangroven taimia, josta sai vastikkeeksi kultaisen linnun. Tiesulussa yhden tiimin jäsenen piti etsiä satojen hiekkakakkujen joukosta haudattu naamio, jonka he pystyivät vaihtamaan seuraavaan vihjeeseen. Jos hiekkakakusta ei löytynyt naamiota joutui kilpailija tehdä uuden hiekkakakun ennen kuin sai etsiä seuraavan kerran.
Tiesulun jälkeen tiimien piti matkustaa Casa Museo Rafael Núñeziin ja suorittaa afrokolumbialainen rumpuohjelma ennen kuin he saivat seuraavan vihjeensä. Joukkueiden piti sitten matkustaa Plaza Bolívarille, hakea kartta ja kamera ja valokuvata itseään viidellä tietyllä patsaalla ennen kuin he saivat seuraavan vihjeen, joka ohjasi heidät etapin päätepisteelle  Castillo San Felipe de Barajas linnoitukselle. Etapin voittivat Elias ja Matias. Viimeisenä päätepisteelle saapuivat Gracias ja Jeremie, jotka putosivat kisasta.
Kilpailun yhteenveto > Etappi 8 (Kolumbia→ Panama)

Jakso 8: "Saari ilman autoja"  (23. marraskuuta 2024)
Etappi alkoi Panamalta, josta siirryttiin lautalla Tabogan saarelle. Kiertotie tehtävän valinta tehtiin Kolikoiden ja Köyden välillä. Kolikoissa etsittiin viisi kolikkoa maasta. Köysitehtävässä piti hilata aarrearkku merestä ja avata arkun ympärillä olevista köysistä kaikki solmut auki. Arkussa olevalla kolikolla sai seuraavan vihjeen. Tiesulku tehtävässä toinen tiimin jäsenistä piti tehdä Wini-helminauha esimerkin mukaan.Kun tuomari oli hyväksynyt helminauhan piti Wini-helminauha sitoa tiimikaverin ranteeseen. Seuraavaksi tiimien piti kantaa säkilliset riisiä ja papuja Nueva Pueblon paikalliselle perheelle, jonka jälkeen palattiin lautalla takaisin Panamalle.
Etapin toisessa Tiesulku tehtävässä tuli vaijeriliukua 38. kerroksisen rakennuksen katolta toiselle, josta sai seuraavan vihjeen. Seuraava tehtävä suoritettiin Biomuseolla, jossa piti tehdä dominopalikoilla dominoefekti. Etapin päätepiste sijaitsi Mirador del Pacificon puistossa. Etapin voittivat Mimosa ja Patrick. Viimeisenä päätepisteelle saapuivat Leea ja Kaarina. Tällä etapilla pudotusta ei kuitenkaan tapahtunut.
Kilpailun yhteenveto > Etappi 9 (Panama)

Jakso 9: "Laiskiaisia näkyvissä" (30. marraskuuta 2024)
Kilpailun yhdeksäs etappi alkoi Panama Citystä, josta kilpailijat siirtyivät Casco Viejon vanhankaupungin alueelle.
Etapin alussa Leea ja Kaarina joutuivat suorittamaan Hidaste-tehtävän, jossa heidän piti pestä auto. Etapin Tiesulkutehtävässä yksi pareista pääsi opettelemaan nyrkkeilykoreografian, sekä nyrkkeilemään ammattinyrkkeilijää vastaan. Kilpailijat jatkoivat Ancón Hillille, jossa heidän piti kuskata kottikärryillä kookospähkinöitä ylös mäkeä.
Etapin päätepisteelle Goethalsin monumentille ensimmäisinä saapuivat Mimosa ja Pati. Tällä kertaa viimeisenä olleet Leea ja Kaarina putosivat kilpailusta.
Kilpailun yhteenveto > Etappi 10 (Panama)

Jakso 10 "Paikallista herkkua" (7.joulukuuta 2024)
Super-Etapin toinen puolisko alkoi Panama Citystä, josta tiimejä kehoitettiin  etsimään seuraava vihje lähellä paikkaa, joka on kaiverrettu balboa-kolikon takapuolelle: Santa María la Antiguan arkkikatedraalibasilika. Tiimit löysivät vihjelaatikon kioskin sisältä Plaza de la Independencian keskustasta läheltä basilikaa. Kiertotie tehtävän valinta tehtiin Hile ja Hattu väliltä. Hileessä  piti hankkia raspado-kärry Avenido Demetriosta ja myydä sitten kuusi raspadoa 1 dollarilla kappaleelta Plaza de la Independencialla ennen seuraavan vihjeen saamista. Hatussa piti muistaa ulkoa Panama-hattu La Calle De los Sombrerosissa ja etsiä sitten Plaza de la Independencialta henkilö, jolla oli samanlainen hattu, ennen kuin he saivat seuraavan vihjeen. Tiesulussa toinen tiimin jäsenistä tuli toimia marssiorkesterin johtajana ja opetella koreografioitu nuijasarja ennen kuin sai seuraavan vihjeen.Tiesulun jälkeen molemmat tiimien jäsenistä tuli osua palloon baseball-pelissä lasten joukkuetta vastaan. Tämän jälkeen tiimit saivat selfien Heikistä Panama-kyltin edessä. Koska Panama Cityssä on kaksi samanlaista kylttiä, tiimin oli selvitettävä taustatietoja tarkastelemalla, että varikkopysäkki sijaitsi Parador Fotográficossa Cinta Costerassa eikä Causeway-saarilla.
Etapin voittivat Mimosa ja Pati,jotka saivat palkinnoksi viikonloppumajoituksen Arctic SnowHotellissa Rovaniemellä. Etapin päätepisteelle viimeisenä saapuivat Paulus ja Adeliina.Tällä etapilla ei pudotettu ketään.
Kilpailun yhteenveto > Etappi 11 (Panama→ Costa Rica)

Jakso 11 "Tunteesta toiseen" (14.joulukuuta 2024)
Tiimit lensivät Panama Citystä San Joséen,Costa Ricaan.Hidaste tehtävässään Paulus ja Adeliina joutuivat sukeltamaan hotellin uima-altaaseen ja hakemaan vihjeen altaan pohjasta.Tiimien oli matkustettava taksilla Territorio de Zaguatesiin, jossa heidän oli koottava koiransänky auton renkaasta, tuotava kaksi pussia koiranruokaa työntekijälle kottikärryillä ja hävitettävä tyhjät pussit ennen seuraavan vihjeen saamista. Tiimien oli sitten matkustettava La Pazin vesiputouspuutarhan luonnonpuistoon, löydettävä viisi laattaa, joissa oli suuri ja pieni kirjain, avattava laatat muodostaen sana Kukka suurilla kirjaimilla ja avattava kirjainlukko laatikkoon, joka sisälsi heidän seuraavan vihjeensä pienillä kirjaimilla.Kiertotie valinta tehtiin Tuuri ja Työmaa väliltä.Tuurissa tiimien oli löydettävä banaani roikkuvasta näytöstä, jonka sisällä oli väriainetta, ennen kuin he saivat seuraavan vihjeensä. Joukkueiden piti syödä kaikki banaanit ilman väriainetta ennen kuin valitsivat toisen.Työmaassa tiimien piti pinota vesimelonit 8x8-pyramidiksi ennen seuraavan vihjeen saamista.Kiertotien jälkeen tiimien oli matkustettava Cabaña Carmelaan, valittava korvamerkki, löydettävä lehmä, jolla oli vastaava tunniste ja paimennettava lehmä laitumelle ennen kuin he saivat seuraavan vihjeen, joka ohjasi heidät varikkopysäkille: La Casa del Café San Isidrossa.Etapin voittivat Elias ja Matias.Viimeisinä etapin päätepisteelle saapuivat Paulus ja Adeliina,jotka putosivat kisasta.
Kilpailun yhteenveto > Etappi 12 (Costa Rica→Suomi)

Jakso 12 "Viimeinen etappi" (21.joulukuuta.2024)
Tiimit ohjeistettiin matkustamaan Puntarenasin maakuntaan.Josta tiimit lähtivät Club de Playa Punta Leonasta Playa Mantasiin. Tämän etapin ensimmäisessä tiesulussa toinen tiimin jäsenistä piti meloa SUP-laudalla yhteen kolmesta poijusta, sukeltaa alas hakemaan Boruca-naamio ja vaihtaa se seuraavaan vihjeeseensä, joka ohjasi tiimit Vista Los Sueñosin seikkailupuistoon.Kauden viimeisellä tiesululla toinen tiimin jäsenistä tuli vaijeriliukua ja tasapainotella kahta ruoka- ja juomatarjotinta antamatta yhdenkään esineen pudota ennen kuin hän sai seuraavan vihjeensä.Tiesulun jälkeen tiimit heittelivät tikalla ilmapalloja yrittäen puhkoa kultaista konfettia sisältävän ilmapallon ennen seuraavan vihjeen saamista.Tämän jälkeen tiimien tuli matkustaa Mirador Playa Hermosaan, paikantaa Playa Hermosan vihjelaatikko kiikareilla ja hakea seuraava vihje, joka ohjasi heidät lentämään Helsinkiin. Helsingissä tiimit löysivät lentoasemalta seuraavan vihjeen, joka käski matkustaa sukkulabussilla Lentoparkki Oy:öön ja löytää auton, jonka rekisterikilpi vastasi vihjeensä mukaista. Tämän jälkeen joukkueiden piti ajaa Villa Furuvikiin ja ratkaista pulma muistelemalla kauden oleellisia tosiasioita ennen kuin saatiin viimeinen vihje. Kilpailun maali sijaitsi Helsingin velodromilla, ja pareja vastaanottamassa ovat aiemmin kisasta pudonneet.Kilpailun ja 30 000 euroa voittivat Metti ja Hanna.Toiseksi tulivat Mimosa ja Pati, sekä kolmanneksi Elias ja Matias.
Katsojaluvut

Amazing Race Suomi -sarjan toisen kauden avausjakso sai vahvan vastaanoton. Jaksoa katsoi parhaimmillaan reilusti yli 700 000 katsojaa, ja sen keskikatsojaluvuiksi muodostui 407 000.
| Jakso> Nro. | Jakso> Nimi | Jakso> Esityspäivä | Nelosen katsojaluvut> Tavoittavuus | Nelosen katsojaluvut> Keskikatsojamäärä esityspäivänä |
| --- | --- | --- | --- | --- |
| 1 | Kilpailu alkaa nyt | 5. lokakuuta 2024 | 733 000 | 407 000 |
| 2 | Asetelmat uusiksi | 12. lokakuuta 2024 | 630 000 | 296 000 |
| 3 | Kovia päätöksiä kokkikoulussa | 19. lokakuuta 2024 | 556 000 | 279 000 |
| 4 | Dramaattinen ilta | 26. lokakuuta 2024 | 561 000 | 300 000 |
| 5 | Viheliäät vuorosanat | 2. marraskuuta 2024 |  |  |
| 6 | Kadonneita lanteita metsästämässä | 9. marraskuuta 2024 |  |  |
| 7 | Kakkua kanssa | 16. marraskuuta 2024 |  |  |
| 8 | Saari ilman autoja | 23. marraskuuta 2024 |  |  |
| 9 | Laiskiaisia näkyvissä | 30. marraskuuta 2024 |  |  |
| 10 | Paikallista herkkua | 7. joulukuuta 2024 |  |  |
| 11 | Tunteesta toiseen | 14. joulukuuta 2024 |  |  |
| 12 | Viimeinen etappi | 21. joulukuuta 2024 |  |  |
Amazing Race Suomen 2. tuotantokausi alkoi Tiedekeskus Heurekan pihalta.
Kilpailun toinen etappi käytiin mm. Krakovan Vanhankaupungin alueella.
Kauden Super-etapin ensimmäisellä osalla kilpailijat matkustivat Romanian pääkaupunki Bukarestiin.
Viides etappi sijoittui Bogotáan, Kolumbian pääkaupunkiin.
Kilpailun seitsemäs etappi sijoittui karibianmeren rannalla sijaitsevaan Cartagenan kaupunkiin.
Tällä etapilla Panama Cityssä kilpailijat kiipesivät Ancón Hillin huipulle.
Korvausteologia

Korvausteologia eli supersessionismi tarkoittaa teologista ajatusta, jonka mukaan kristillinen kirkko tai seurakunta olisi ottanut Israelin eli juutalaisten paikan Jumalan valittuna kansana ja ottanut Israelille kuuluvat lupaukset. Korvausteologian mukaan juutalaisilla ei olisi pelastushistoriallista merkitystä. Korvausteologian piirissä on useita käsityksiä juutalaisten ja Israelin asemasta Jumalan suunnitelmassa. Korvausteologiaa ilmenee paikoin erityisesti reformoiduissa kirkoissa.
Korvausteologisen käsityksen mukaan juutalaiset hylkäsivät Jeesuksen ja kristityt korvasivat juutalaiset valittuna kansana. Näin ollen Jumalan Vanhassa testamentissa antamat lupaukset koskivat Jeesuksen sovitustyön jälkeen kristittyjä juutalaisten sijaan. Korvausteologian juuret ovat Uudessa testamentissa sekä kirkkoisien teologiassa.
Aimo Räsänen

| Aimo Räsänen> Henkilötiedot |
| --- | --- |
Syntynyt: 26. joulukuuta 1965 (ikä 58) Vehmersalmi
Ammatti:  näyttelijä
Sukulaiset:  Aapeli Räsänen  Iivari Räsänen (pojat)
Näyttelijä
Taiteilijanimet:  Ami Räsänen
Aiheesta muualla
IMDb 
Elonet
Aimo "Ami" Räsänen (s. 26. joulukuuta 1965 Vehmersalmi) on suomalainen näyttelijä, joka on työskennellyt teatterin sekä elokuvan ja television parissa. Suurin osa hänen näyttämötyöstään sijoittuu Tampereen Työväen Teatteriin alkaen 1990-luvulta. Television puolella hänet muistetaan etenkin Uusi päivä -sarjan hahmosta Otso Karhu.
Ura

Aimo Räsänen on näytellyt teatterissa, elokuvissa ja tv-sarjoissa. Hän halusi jo nuorena näyttelijäksi, mutta päätyikin ensiksi mielenterveyshoitajan ammattiin. Räsänen lopulta haki teatterikouluun 25-vuotiaana.
Räsänen on ollut kiinnitettynä Tampereen Työväen Teatteriin vuodesta 1995. Television puolelta hänet muistetaan etenkin sarjasta Uusi päivä, jossa hän näytteli hahmoa nimeltään Otso Karhu.
Oman roolinsa lisäksi Räsänen toimi ohjaajana Työväen Teatterin vuoden 2020 esityksessä Mielensäpahoittaja Eskorttia etsimässä.
Vuoden 2021 syksystä Räsänen on yksi Komisario Palmu -hahmon esittäjistä lavalla. Hän tulkitsee Palmua ensi-iltansa Tampereen Komediateatterilla saaneessa teatterin 30-vuotisjuhlavuotisnäytelmässä Levätkää rauhassa, komisario Palmu.
Yksityiselämä

Aimo Räsänen on kotoisin Vehmersalmelta, jossa hän syntyi pienviljelijän perheeseen. Räsäsen ollessa kaksivuotias tapahtui koko kylää järkyttänyt tragedia: hänen tätinsä sytytti talonsa rakennukset tuleen tehden itsemurhan. Tapahtuma vaikutti perheen ilmapiiriin huomattavasti, ja Räsäsestä tuli lapsena perheen humoristi, joka yritti piristää muita.
Räsäsen pojat ovat jääkiekkoilijoita, joista vanhin, Aapeli Räsänen voitti vuonna 2016 alle 18-vuotiaiden MM-kultaa, jonka jälkeen lähti pelaamaan Yhdysvaltoihin. Myös toinen poika, Iivari Räsänen pääsi veljensä tavoin pelaamaan Yhdysvaltoihin. Aimo Räsänen sekä hänen vaimonsa ovat molemmat aktiivisesti osallistuneet poikiensa harrastukseen.
Näytelmiä > Tampereen Työväen Teatteri

| 0 | 1 | 2 | 3 |
| --- | --- | --- | --- |
|  Vaimoke (1998)  Pitkäjärveläiset (1999)  Kovan onnen lapsia (1999)  Ellenin aika (1999)  Kaislikossa suhisee (1999)  Avoimien ovien päivä (1999)  Puukkojunkkarit (2000)  Rakas murhakopla (2001)  Varmat päivät (2001)  Bobby Fischer asuu Pasadenassa (2001)  |  Kesäyön uni (2002)  Sydänkohtauksia (2002)  Suu messingillä (2003)  Suruttomat (2004)  Siunattu hulluus (2004)  Suomen hevonen (2005)  Rakkauden lähde (2006)  Arne Anka (2006)  Venetsian kauppias (2006)  Lehtikeisari (2007)  |  Patukkaooppera (2007)  Seitsemän veljestä (2008)  Yksiöön en Äitee ota (2008)  Kultainen vasikka (2008)  Pieni raha (2009)  Todellinen löytö (2010)  Lämminveriset (2011)  Urakkaporukka (2012)  Mielensäpahoittaja ja poika (2013)  Ihmisellinen mies (2013)  |  Hevosten keinu (2015)  Yksi halusta toinen rakkaudesta (2015)  Suku on syvältä (2016)  Presidentti ja tyttö (2017)  Pässi (2018)  Myrsky (2019)  Poikabändi (2019)  Mielensäpahoittaja Eskorttia etsimässä (2020)  Karvas pala (2020)  |
Näytelmiä > Tampereen Komediateatteri

| --- | --- |
 Riemurahat (2014)  Tankki täyteen (2015)  Reinikainen (2016) :  Kaasua, komisario Palmu! (2017)  Puhtaat valkeat lakanat (2018)  Mummun saappaassa soi fox (2020)  Levätkää rauhassa, komisario Palmu (2021)
Näytelmiä > Muualla

Kun tyttö on hyvä (2014, Lahden kaupunginteatteri)
Mielensäpahoittaja ja poika (2020, Teatteri Vantaa)
Suomen hevonen (2022, Pyynikin kesäteatteri)
Komisario Palmun erehdys (2024, Vaasan kaupunginteatteri)
Lähde: [], ellei toisin mainita.
Filmografia > Elokuvat

| Vuosi | Elokuva | Rooli |
| --- | --- | --- |
| 1994 | Viimeinen ilta | mies |
| 1994 | Hiljaiset laulut | Aksu |
| 1996 | Isältä pojalle | Seppo "Sepi" Ylä-Maula |
| 1998 | Kaapin salat | Penttilä |
| 1998 | Saari |  |
| 2004 | Koirankynnen leikkaaja | Ajaja |
| 2007 | Kirkkaat kaakelit |  |
| 2010 | Täällä Pohjantähden alla II | Lasse |
| 2011 | Pussikaljaelokuva | yksityisyrittäjä |
| 2013 | Kalervo Palsa ja kuriton käsi | nimismies |
| 2017 | Miami | Veikko |
| 2018 | Ihmisen osa | Kähkönen  |
| 2021 | Syke-elokuva: Hätätila | kiinteistöpäällikkö |
| 2021 | 70 on vain numero | lonkkalääkäri |
Filmografia > Televisiosarjat

| Vuosi | Sarja | Rooli |
| --- | --- | --- |
| 1994 | Autopalatsi | Zimbe |
| 1996 | Lähempänä taivasta |  |
| 1996 | Lihaksia ja luoteja | Posteljooni / Pornanen / Hässän |
| 1997 | Kummeli | Paavo Roisko (Puukon veljekset) |
| 1998 | Nahkiaiset |  |
| 1998 | Lääkärit tulessa | Sakari Pornanen |
| 1999, 2009–2010, 2015 | Herra Heinämäen Lato-orkesteri | useita rooleja |
| 1999–2000 | Ratikka-Raimo |  |
| 2001 | Joulukalenteri | Syltty-koira |
| 2002 | Hovimäki | Oskar Huttunen |
| 2002 | Niin paljon parempi mies | Rovasti |
| 2002 | Jurismia! | Sakari Pornanen |
| 2003 | Tie Eedeniin | Arto Hämäläinen |
| 2003 | Kaverille ei jätetä | Martti Häkli |
| 2004 | Kirje isältä  | Aarne Suokas |
| 2005 | Rakastuin mä luuseriin | Iinan isä |
| 2008 | Kymenlaakson laulu | Veistäjä |
| 2008 | Kaiken tämän takana |  |
| 2009 | Joulukalenteri: Joulupukin aikapaja | Joulupukki |
| 2006–2010 | Lehmän vuosi | Seppo Väkeväinen |
| 2010–2018 | Uusi päivä | Otso Karhu |
| 2016 | Uusi päivä: Veden vangit | Kosmo |
| 2017 | Myrskyn jälkeen | Kimmo Oinonen |
| 2018 | Keisari Aarnio | Kauko Viinanen  |
| 2024 | Karkurit | Pekka ”Pekkis” Salonen |
Aiheesta muualla

Aimo Räsänen Elonetissä.
Aimo Räsänen Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Elonet